Tollieeskirjad  Deklareerimata valuutat võib kaasas olla 2500 euro väärtuses. Indiasse on lubatud kaasa võtta 200 sigaretti või 50 sigarit, 1 liiter kanget ja 1 liiter lahjat alkoholi. Maalt lahkumisel ei ole piiranguid suveniiride, siidi ja muu kohapeal ostetu suhtes v.a. antiikesemed. Antiiksena võidakes käsitleda kõike, mis on rohkem kui 100 aastat vana. Eksportida ei tohi looma- ja ussinahku.    Tualettruumid  India avalikes tualettruumides  domineerivad jalajälgpotid. Hotellides, paremates restoranides ja teistes kohtades, kus turiste rohkem käib, on olemas harjumuspärased WC-potid. Turismimarsruutide äärde jäävates käimlates, siseliinide lennujaamades ja teistes sarnastes paikades on tavaliselt ühes kabiinis euroopalik pott, teistes jalajäljed. India tualettruumide lahutamatu osa on kohalik abiline, kes püüab teile kõigiti kasulik olla: ulatab paberi, avab kätepesuks vee jne. Loomulikult ootab ta oma töö eest tasu.